رابرٹ کیوساکی

رابرٹ ٹورو کیوساکی (جم اپریل 8, 1947) اک امریکی کاروباری اتے لکھاری اے۔ کیوساکی رچ ڈیڈی کمپنی دے بانی ہن، ایہہ اک نجی وتی سکھیا کمپنی اے جو کتاباں اتے وڈیؤ راہیں لوکاں نوں نجی وتّ اتے کاروباری سکھیا حاصل کردی اے۔ اوہ بالغاں اتے بچیاں دے کاروبار اتے مالی کونسپٹ نوں سکھیا دین لئی کیشفلو بورڈ اتے سافٹویئر گیماں دا سرجن ہار اے۔

کیوساکی 26 توں ودھ کتاباں دے لکھاری ہن، جنہاں وچّ انترقومی سوے-شائع نجی وتّ رچ ڈیڈ، پوئر ڈیڈ سیریز دیاں کتاباں شامل ہن، جسدا 51 بولیاں وچ ترجمہ کیتا گیا اے، 109 دیساں وچ مہیا اے اتے دنیا بھر وچ 27 ملیان توں ودھ دیاں کاپیاں دی وکری کیتی گئی اے۔

 مڈھلا جیون اتے کریئر 
کیوساکی ہلو، ہوائی دا جمپل اے۔ اسدے پیؤ رالف کیوساکی (1919–1991) اک ماہر تعلیم سن اتے ماں مارجری کیوساکی (1921–1971) اک رجسٹرڈ نرس۔

اوہ ہلو ہائی سکول وچ پڑھیا اتے 1965 وچ گریجوئیٹ ہویا۔ کیوساکی نوں امریکہ نیول اکیڈمی اتے امریکہ مرچینٹ مرین اکیڈمی لئی نامزدگی حاصل ہوئے، کیوساکی نے نیویارک وچ یونائیٹڈ سٹیٹ دی مرچینٹ مرین اکیڈمی وچ حصہ لین دا فیصلہ کیتا۔ پھر کیوساکی نے سٹینڈرڈ آئل دے ٹینکر آفس نال اک تیجے ساتھی دے طور تے نوکری کیتی جتھوں چھ مہینے بعد استعفٰی دے کے اوہ سمندری فوج وچ شامل ہویا ۔ اس نے 1972 وچ ویتنام جنگ دے دوران اک سمندری فوج وچ اک ہیلیکاپٹر گنشپ پائلٹ وجوں کم کیتا، جتھے اس نوں ایئر میڈل نال نوازیا گیا۔

کیوساکی نے 1973 وچ ہلو وکھے ہوائی یونیورسٹی وچ 2-سال دے ایم۔بی۔اے۔ پروگرام وچ داخلہ لیا۔ پھر اسنے جون 1978 تک زیروکس لئی اک وکری معاون وجوں نوکری کیتی۔ 1977 وچ، کیوساکی نے "رپرز" ناں دی کمپنی شروع کیتی، جو کہ آخرکار دیوالیہ ہو گئی۔

پھر کیوساکی نے اک راک اینڈ رول رٹیل بزنس شروع کیتا جو کہ ہیوی میٹل رائیٹ بینڈاں لئی ٹی-شرٹ، ٹوپ اتے بٹوئے بناؤن لئی منظور شدہ سی، 1980 وچ کمپنی دیوالیہ ہو گئی۔ 1985 وچّ، کیوساکی نے اک کاروباری تعلیمی کمپنی دا قیام کیتا، جس وچّ صنعت کاری، سرمایہ کاری اتے سماجی ذمہ واری دی سکھلائی دتی جاندی سی، 1994 وچ، کیوساکی نے اس تعلیمی کمپنی نوں ویچ دتا۔ 1997 وچّ، اسنے کیشفلو ٹیکنالوجیز، انکورپوریٹ، اک بزنس اتے مالی سکھیا کمپنی دی شروعات کیتی جس دی رچ ڈیڈ اتے کیشفلو برانڈاں اُتے مالکی  اتے سنچالن وی کردا اے۔

 نجی جیون 
رابرٹ کیوساکی دا ویاہ 1994 وچّ قم کیوساکی نال ہویا۔ اسدی بیوی قم کیوساکی نے 2016 دیاں صدر چوناں لئی رپبلکن امیدوار ڈونلڈ ٹرمپ دی حمایت  کیتی

 حوالے 

گٹھ:امریکی شخصیتاں